alexandrainst/scandi-wiki huggingface dataset:
Valtteri Filppula

Valtteri Filppula (født 20. mars 1984) er en finsk ishockeyspiller som spiller for Genève-Servette HC i sveitsiske National League (NL). Han har tidligere spilt for Jokerit i finske SM-liiga og Detroit Red Wings, Tampa Bay Lightning, Philadelphia Flyers og New York Islanders i National Hockey League (NHL).  og Stanley Cup vinner, som for tiden spiller for Detroit Red Wings i NHL. Han ble valgt av Detroit Red Wings som nummer 95 i den tredje runden av NHL Entry Draft 2002 og vant Stanley Cup med Red Wings i 2008.

Filppula har representert Finland internasjonalt og deltatt i to VM-turneringer (2012 og 2017) og én World Cup i ishockey (2016). Han har deltatt i to OL-turneringer og har vunnet ett OL-gull (2022) og en OL-bronse (2010).

Han er lillebroren til Ilari Filppula.

Karriere 
Filppula ble draftet av Detroit Red Wings i tredje runde, nittifemte over alle, i NHL Entry Draft 2002.

Filppula startet sin karriere med Jokerit organisasjonen, og sikret sin plass i SM-liiga laget i 2003-04 sesongen som en veldig god forward. Han vant SM-liiga sølv med Jokerit i 2005, og ble gitt forventninger til å bli klubbens første-center neste sesong. Men Filppula dro heller over atlanterhavet for å spille for Grand Rapids Griffins i American Hockey League. Han ble valgt til å spille for PlanetUSA i AHL All-Star Game 2005-06.

Den 15. desember 2005 gjorde han NHL debut med Red Wings, og ble med det den første finske spilleren noensinne til å spille en NHL-kamp for Detroit. Han skårte sitt første NHL mål den 28. oktober 2006 mot tidligere medspiller Manny Legacé i en kamp mot St. Louis Blues. Filppula skårte sitt første sluttspillmål i Game 1 vs Calgary Flames den 12. april 2007.

Referanser

Eksterne lenker 
 

Finske ishockeyspillere
Ishockeyspillere for Detroit Red Wings
Ishockeyspillere for Jokerit
Olympiske bronsemedaljevinnere for Finland
Deltakere for Finland under Vinter-OL 2010
Ishockeyspillere under Vinter-OL 2010
Medaljevinnere under Vinter-OL 2010
Ishockeyspillere under Vinter-OL 2022
Medaljevinnere under Vinter-OL 2022
Personer fra Vanda
Ishockeyspillere for Tampa Bay Lightning
Ishockeyspillere for Philadelphia Flyers
Ishockeyspillere for New York Islanders
Utenlandske ishockeyspillere i NHL
Olympiske medaljevinnere i ishockey
Alexander Richardson

Alexander Whitmore Colquhoun Richardson (født 11. mai 1887, død 22. juli 1964) var en britisk bobkjører som deltok i de olympiske vinterleker 1924 i Chamonix.

Richardson vant en olympisk sølvmedalje i bobsleigh under Vinter-OL 1924 i Chamonix. Han var med på firerboben «Storbritannia II» som kom på andreplass bak Sveits. De andre på det britiske sølvlaget var Ralph Broome, Thomas Arnold og Rodney Soher.

OL-medaljer 
 1924  Chamonix -  sølv i bobsleigh, firer/femmer-bob  Storbritannia

Eksterne lenker 
 

Britiske bobkjørere
Olympiske sølvmedaljevinnere for Storbritannia
Medaljevinnere under Vinter-OL 1924
Deltakere for Storbritannia under Vinter-OL 1924
Bobkjørere under Vinter-OL 1924
Personer fra distriktet South Bucks
Fødsler i 1887
Dødsfall i 1964
Olympiske medaljevinnere i bobsleigh
Agnete Carlsen

Agnete Synnøve Carlsen (født 15. januar 1971 i Moss) er en norsk tidligere fotballspiller. Hun spilte på Norges lag som ble europamestere i 1993 og verdensmestere i 1995.

Agnete Carlsen debuterte på A-laget til Sprint-Jeløy i 1987, men scoret ingen mål i seriedebuten i 1987. Året etter debuterte Carlsen på landslaget, den 3. juni 1988, mot Brasil som 17-åring, og hun scoret i sin andre kamp, mot Nederland senere på året. I samme år markerte hun seg også på Sprint-Jeløy, der hun scoret fire mål. Carlsen var med på å vinne cupen med Sprint-Jeløy samme år, og serien i 1990. Året etter ble Carlsen sølvvinner i EM og VM.

I 1993 vant Sprint-Jeløy serien for andre og siste gang, og Carlsen scoret 11 mål den sesongen. Hun ble også europamester etter å ha slått Italia i finalen. Carlsen var også med til VM i 1995, men hun spilte bare to kamper som innbytter. Bakgrunnen for det var at hun hadde skadet seg i en treningskamp tidligere på året. Imidlertid holdt innsatsen til at Carlsen ble verdensmester. Etter VM begynte Carlsen i L-league, den japanske serien for kvinner.

Carlsens eneste OL-turnering var i 1996, der hun ble mest husket for å ha fått et rødt kort i semifinalen mot USA. Carlsens siste internasjonale mesterskap var EM året etter. Etter dette mesterskapet kuttet Carlsen ut landslaget for å satse på Nikko, noe som medførte cupseier og tre seriemesterskap. I pausen mellom sesongene var Agnete Carlsen på gjesteopptreden i Kolbotn og Athene Moss. Carlsen spilte for Nikko til de i 1999 ble et halvprofesjonelt lag grunnet begrensninger i forholdt til utlendinger i serien, og Agnete Carlsen og de andre nordmennene måtte dra tilbake til Norge. Carlsen la opp som følge av dette. Hun har siden ikke hatt noen aktiv karriere assosiert med fotball.

Meritter 
Med Sprint-Jeløy:
 Seriemester 1990 og 1993
 Cupmester 1988

Med Nikko Securities Dream Ladies:
 Seriemester 1996, 1997 og 1998
 Cupmester 1997

Referanser

Eksterne lenker 
 

Norske fotballspillere
Norske damelandslagsspillere i fotball
Europamestere i fotball
Olympiske bronsemedaljevinnere for Norge
Medaljevinnere under Sommer-OL 1996
Deltakere for Norge under Sommer-OL 1996
Fotballspillere under Sommer-OL 1996
Personer fra Moss kommune
Fotballspillere for Kolbotn IL
Norske fotballspillere i Japan
Norgesmestere i fotball
Olympiske medaljevinnere i fotball
RS 61 «Haakon VII»

RS 61 «Haakon VII» er en tidligere redningsskøyte som ble bygget for Redningsselskapet i 1958 ved A/S Stord Verft. Den ble ved overlevering døpt av prinsesse Astrid.

Frem til 2004 var «Haakon VII» i tjeneste som redningsskøyte og berget 135 personer fra «den visse død», 40 fartøyer fra totalforlis, og ga assistanse til totalt 1869 fartøy.

I 2004 ble skøyta solgt til taubåtrederiet Mørland & Karlsen AS og samtidig omdøpt til MS «Torungen» (ikke å forveksle med redningsskøyta RS «Torungen»). I tillegg til å bli brukt til slepetjenester fungerte den også som praksisplass og avlastning for vanskeligstilte ungdommer.

«M/S Torungen» ble solgt i 2007 til skipsreder Jonny Viggo Olsen i Kristiansand. Båten ble omdøpt til «M/S Ingrid Alexandra», registrert i Kristiansand. Skipet ble brukt til skolebruk ved navigasjon/fagskolen og sleping.

Hjemmehavn var Marvika i Kristiansand

I 2014 ble «M/S Ingrid Alexandra» utkalt til å assistere «Superspeed 1» med innseilingen til Kristiansand på grunn av motorstopp. Skipet hadde for øvring mange slep med besetning fra fagskolen for båter som skulle hogges i Danmark. 

Skipets kaptein og reder var Jonny Viggo Olsen, frem til skipet ble solgt i 2017 til Levanger i Trøndelag. Den fikk tilbake navnet «Haakon VII», og fikk i 2019 skorsteinsmerket til Nordic Maritime Pte Ltd.

«M/S Ingrid Alexandra» førte AI Langfeldts skorsteinsmerke mens den var hjemhørende i Kristiansand.

Se også 

 Redningsselskapets redningsskøyter

Referanser

Eksterne lenker 
 
 

Norske redningsskøyter
Skip bygget ved Havyard Ship Technology
Skip fra 1958
Artikler i sjøfart-prosjektet
Richard Eckersley

Richard Eckersley (født 12. mars 1989 i Salford) er en engelsk fotballspiller som spiller for den amerikanske klubben New York Red Bulls. Han har tidligere spilt for Manchester United. Han debuterte på Manchester Uniteds førstelag 24. januar 2009, i FA-cupens 4. runde hjemme mot Tottenham Hotspur. Han fikk sin første seriekamp borte mot West Bromwich Albion 27. januar 2009.

Eckersley ble Burnley-spiller i juli 2009.

Eckersley spiller hovedsakelig om høyre back, men kan til nød også brukes som back på motsatt side.

Referanser

Eksterne lenker 
 

Engelske fotballspillere
Fotballspillere for Manchester United FC
Fotballspillere for Burnley FC
Personer fra Salford
John W. Thompson

John W. Thompson (født 24. april 1949 Fort Dix i New Jersey i USA) er en tidligere visepresident for IBM og nåværende (2009) generaldirektør og styreformann for Symantec Corporation.

Eksterne lenker 
 Symantec corporate bio
 CNN profile (2002)
 Speaking at Stanford

Personer fra Burlington County i New Jersey
Forretningsfolk fra USA
Fødsler i 1949
Jiang Chunyun

Jiang Chunyun (kinesisk: 姜春云; pinyin: Jiāng Chūnyún; født april 1930 i fylket Laixi i Qingdao i provinsen Shandong i Kina) er en kinesisk kommunistisk politiker. Han er viseformann for den stående komite for den niende nasjonale folkekongress.

Jiang ble medlem av det kinesiske kommunistparti i februar 1947. Han fikk en lang karriere i partiapparatet og i statsapparatet, og var blant annet guvernør i Shandong, generalsekretær for kommunistpartiet i samme provins, og Folkerepublikkens visestatsminister. Han var medlem av sekretariatet for partiets sentralkomite og av politbyrået.

Referanser

Eksterne lenker 
  
 Biografi

Kinesiske politikere
Personer fra Qingdao
Snøgg-klassen

Snøgg-klassen var en klasse missiltorpedobåter, MTB, bygget for det norske sjøforsvaret fra 1970 til 1971. Utfasing av fartøyene begynte på midten av 1990-tallet, alle fartøyene av Snøgg-klassen er nå faset ut. Den norske marinen hadde i alt seks fartøyer av denne klassen. Snøgg-klassen var utstyrt med fire tråd-styrte torpedoer, en 40 mm kanon og fire Penguin Mk1-missiler. Klassen var bygget etter samme skrogform som storm-klassen og senere hauk-klassen.

Fartøyer 

 P 980 – KNM «Snøgg»
 P 981 – KNM «Rapp»
 P 982 – KNM «Snar»
 P 983 – KNM «Rask»
 P 984 – KNM «Kvikk»
 P 985 – KNM «Kjapp»

Eksterne lenker

Patrulje- og torpedobåtklasser
Norske krigsskip
Skip bygget i Norge
Artikler i sjøfart-prosjektet
Husfred

Husfred (Soleirolia soleirolii) er en eviggrønn, krypende staude. Den danner puter og dekker flater med en tykkelse på ca. 5 cm. Stenglene er glassaktige og trådtynne. De bærer spredte blader, som er runde med hel rand. Formen er varierende, og bladene er ensartet gressgrønne på begge sider. Blomstringen skjer i alle milde perioder av året. Blomstene er grønne, og sitter nesten helt skjult i bladhjørnene. Frukten er en nøtt.

Stenglene danner meget lett rot på steder der de er i kontinuerlig kontakt med jorden. Avrevne stengler som ligger fuktig kan rekke å danne røtter før de visner. 

Planten stammer fra Balearene, Korsika og Sardinia, der de vokser på milde og skyggefulle steder. Den er også naturalisert mange steder i kystnære områder, f.eks. i Bretagne, Normandie, Wales og Irland.

I Nord-Europa er husfred en vanlig stueplante. Den er nøysom, men krever konstant fuktighet.

Eksterne lenker 
 

Rosales
Torgeir Silseth

Torgeir Silseth (født 23. september 1963) er en norsk forretningsmann og hotelleder. Silseth er utdannet fra Norsk Hotellhøgskole, som i dag er en del av Universitetet i Stavanger. Silseth overtok jobben som administrerende direktør i Choice Hotels Scandinavia etter Petter Stordalen 7. februar 2006.

Karriere 
 Administrerende direktør ved Quality Hotel Hafjell fra 1991 til 1996.
 Driftsdirektør Choice Hotels Scandinavia fra 1996 til 1999.
 Vicekonsernsjef Choice Hotels Scandinavia fra 1999 til 2006.
 Administrerende direktør Choice Hotels Scandinavia fra 2006-

Referanser 

Norske konsernsjefer
Nordic Choice Hotels
Fødsler i 1963
Georgias kvinnelandslag i fotball

Georgias kvinnelandslag i fotball representerer Georgia i internasjonal fotball. Georgia meldte seg opp i kvalifiseringen til EM i 1999, men trakk seg etter to kamper, mot Jugoslavia (0-11) og Tyrkia (0-1). Deretter var Georgia ute av kvalifiseringer fram til kvalifiseringen til EM i 2009. Der var Georgia i innledende gruppe med Tyrkia, Nord-Irland og Kroatia. Georgia endte sist med null poeng.

Georgia vant sin første kamp 11. mai 2009, med 3-1 over Republikken Makedonia, og scoret også sitt første mål i en obligatorisk kamp dette året, med 1-3 mot Skottland i kvalifiseringen til VM 2011. Likevel satte man også en negativ rekord dette året; kvalifiseringen åpnet med 0-15 for Danmark. Georgia endte til slutt nederst i femlagsgruppa, men klarte sitt første poeng i en offisiell kamp med 1-1 mot Bulgaria hjemme.

Kvinnelandslag i fotball
Fotball i Georgia
Norge under Vinter-OL 1924

Norge under Vinter-OL 1924. Fjorten sportsutøvere, tretten menn og én kvinne, fra Norge deltok i fem sporter under Vinter-OL 1924 i Chamonix. Norge ble beste nasjon med fire gull-, sju sølv- og seks bronsemedaljer.

Medaljer

Medaljevinnerne

Nordiske grener

Langrenn

Kombinert

Skihopp

Hurtigløp på skøyter 

Sammenlagt 
Distanser: 500 meter, 1500 meter, 5000 meter og 10 000 meter.

Kunstløp

Eksterne lenker
 Norges resultater i Vinter-OL 1924 hos olympedia.org 

Nasjoner under Vinter-OL 1924
Norge under de olympiske leker
Sport i Norge i 1924
Liga ASOBAL

]]
}}
Liga ASOBAL er den profesjonelle håndballigaen for menn i Spania. Den ble etablert som Liga ASOBAL i 1990, og hadde en forløper fra 1958 med navnet División de Honor. 16 klubber spiller i Liga ASOBAL. De norske landslagsspillerne Håvard Tvedten  og Christoffer Rambo (BM Valladolid), André Jørgensen (Club Deportivo Bidasoa), Ole Erevik (Ademar León og Club Deportivo Bidasoa), Stian Vatne (CAI BM Aragón), Kristian Kjelling (Portland San Antonio) samt Glenn Solberg og Frode Hagen (begge FC Barcelona) har tidligere spilt i Liga ASOBAL.

Eksterne lenker 
 

Håndballturneringer i Spania
Håndballserier
Repeterende arrangementer etablert i 1990
Sport i Spania i 1990
Mormonsk fundamentalisme

Mormonsk fundamentalisme (eng. Mormon Fundamentalism) omfatter flere samfunn av De siste dagers hellige som  fremholder visse former for lære og praksis som ble fulgt i den tidligste tiden av trosretningens historie. Begrepet «fundamentalisme» brukes av flere av gruppene selv. 

Disse gruppene har ingen organisatorisk forbindelse med Jesu Kristi kirke av siste dagers hellige, den største av kirkene, som har sitt hovedsete i Salt Lake City i Utah. Denne kirken markerer også sterk avstand til disse samfunnenes lære.

Mest markant er de gruppene som fremdeles fremholder og praktiserer polygami. Det kan imidlertid også dreie seg om andre ting, som at noen fremdeles utelukker afrikanere fra presteskapet. Tilhengere av disse samfunnene er spredt i flere forskjellige grupper, og de fleste av disse gruppene er små, og befinner seg hovedsakelig i det vestlige USA og Canada og det nordlige Mexico. 

Noen av samfunnene har blitt kritisert for å gifte bort altfor unge personer, for tvangsekteskap, og for inngifte.

Noen samfunn 
 Fundamentalist Church of Jesus Christ of Latter Day Saints
 Latter Day Church of Christ (Kingston clan)
 Apostolic United Brethren
 Righteous Branch of the Church of Jesus Christ of Latter-day Saints
 True and Living Church of Jesus Christ of Saints of the Last Days

Referanser

Siste dagers hellige
Glamourfotografi

Glamourfotografi er fotografi av en modell med vekt på selve modellen. Fotografer bruker en kombinasjon av kosmetikk og lyssetting for å skape det visuelt mest tiltalende bilde av modellen.

Bryllupsbilder er ofte tatt med elementer fra glamourfotografi, da teknikken ikke forutsetter en glamourmodell – det er like ofte alminnelige personer som fotografers.

Se også 
 Glamourmodell

Fotografi etter sjanger
Andry Rajoelina

Andry Rajoelina (født 30. mai 1974) er en madagassisk politiker som siden 19. januar 2019 har vært president på Madagaskar.

Han var fungerende statssjef og overgangspresident etter et statskupp 17. mars 2009 da militæravdelingen CAPSAT i hovedstaden Antananarivo plasserte han i stillingen. Marc Ravalomanana, som var demokratisk valgt president i 2006, flyktet til Sør-Afrika. Det internasjonale samfunn, daværende president Nicolas Sarkozy i Frankrike inkludert, karakteriserte maktovertagelsen som statskupp. Dette førte Madagaskar inn i den alvorligste krisen siden landet ble selvstendig i 1960. Over halvparten av statsbudsjettet er basert på hjelp fra utlandet, noe som stoppet opp på grunn av kuppet. 

Rajoelina ble valgt til ordfører i hovedstaden den 12. desember 2007 med 63,32 % av stemmene, og innsatt den 26. januar 2008. Hans motkandidat i valget var Hery Rafalimanana.
  
Andry Rajoelina er grunnleggeren av den digitale trykke- og reklamevirksomheten Injet, som er den største innen sin sektor i Madagascar. Han eier også tv- og radiostasjonen Viva. Den 13. desember 2008 besluttet Madagaskars regjering å stenge VIVA, etter at et intervju med den tidligere statslederen Didier Ratsiraka hadde blitt sendt. Intervjuet ble ansett for å kunne «forstyrre freden og sikkerheten». Stasjonen ble stengt den 17. desember 2008, hvilket ble fordømt av Reportere uten grenser (RSF), i tillegg til stengingen alle andre tv- og radiostasjoner som har blitt stengt av regjeringen.

President Ravalomanana avsatte Rajoelina som ordfører i januar 2009. Rajoelina utpekte da fru Michele Ratsivalaka som sin etterkommer i stillingen.

Rajoelina gikk av som president 25. januar 2014 etter å ha tapt presidentvalget i 2013. Han stilte på nytt til presidentvalget i 2018 hvor han vant og ble innsatt som ny president 19. januar 2019.

Referanser 

Madagaskars presidenter
Personer fra Antsirabe
Nederlaget

Nederlaget er et skuespill av den norske forfatteren Nordahl Grieg, utgitt i 1937.

Handlingen er lagt til Pariskommunen i 1871, og stykket følger langt på veg de historiske hendelsene rundt dette revolusjonære opprøret. Hovedrollen er den pasifistiske lærerinnen Gabrielle Langevin, men også historiske skikkelser som Gustave Courbet er blant rollene.

Stykkets grunnleggende problemstilling er hvorvidt det onde kan bekjempes med ondt. I stykket taper de gode kreftene, da opprørerne mot sluttet av stykket henrettes.

I samtiden ble stykket oppfattet i lys av Francos diktatur og den spanske borgerkrigen.

Bertolt Brechts drama Die Tage der Commune (Kommunens dager'') fra 1949 bygger på Griegs tekst. Stykket ble uroppført i 1957.

TV-versjon 
I 1966 viste NRK Fjernsynsteatret en versjon regissert av Per Bronken, med Monna Tandberg, Roy Bjørnstad, Bab Christensen og Egil Hjorth-Jenssen i de fremste rollene. NRK TV

Referanser

Eksterne lenker 
 Last ned utgaven fra 1937(PDF) hos Nasjonalbiblioteket

Nordahl Grieg
Norske skuespill
Skuespill fra 1937
Bad News (band)

For andre betydninger se pekersiden Bad News

Bad News var et parodi-metalband skapt for Channel 4 TV-serien The Comic Strip Presents. Bandet var aktivt i perioden 1985-'92, de parodierte innen sjangrene Heavy metal og Rock.

Bandmedlemmer
 Vim Fuego , (aka Alan Metcalfe); Adrian Edmondson: vokal og gitar
 Den Dennis; Nigel Planer: rytmegitar
 Colin Grigson; Rik Mayall: bass 
 Spider Webb; Peter Richardson: trommer

Diskografi

Utgivelser
 1987 – Bad News
 1988 – Bootleg (livealbum)
 1992 – The Cash in Compilation (utvidet versjon av Bad News)
 2004 – Bad News (re-release on EMI International)

Hardrockgrupper
Band etablert i 1982
Britiske heavy metal-band

en:Bad News
Dongchuan

Dongchuan (kinesisk: 东川区, pinyin: Dōngchuān Qū) er et bydistrikt innen byprefekturet Kunming i provinsen  Yunnan i Folkerepublikken Kina. 

Det har et areal på 1 858,79 km² og en befolkning på 300 000 innbyggere (2004). 

Dongchuan ble oppgradert til by i 1958. I 1998 ble Dongchuan lagt inn under byprefekturet Kunming og ble ett av dets distrikter. Den egentlige Kunming by ligger mot sør i byprefekturet; Dongchang ligger helt mot nord og grenser mot naboprovinsen Sichuan.

Administrative enheter
Storkommuner:
Tongdu 铜都镇, Awang 阿旺镇, Wulong 乌龙镇, Hongtusi 红土地镇, Tangdan 汤丹镇, Tuobuka 拖布卡镇, Yinmin 因民镇, 
Kommune:
Shekuai 舍块乡.

Eksterne lenker 
  
 Erfahrungen der Arbeit zum Schutz von Kulturrelikten des Kupferbergbaus in Dongchuan (Li Tianhu) (PDF; 1,37 MB)

Distrikter i Yunnan
Kunming
Apertium

Apertium er et maskinoversettelsessystem som blir utviklet med støtte fra den spanske regjeringa, regjeringa i Catalonia, og Universitetet i Alicante. Det er fri programvare, publisert under GNU GPL.

Apertium startet som et av maskinoversettelsessystemene i prosjektet OpenTrad og var opprinnelig laget for å oversette mellom språk som var nært i slekt, men det har senere blitt utvidet til å behandle språk med større forskjeller, som for eksempel baskisk→spansk. Systemet er modulært, og for å legge til et nytt språkpar er det nok å legge til språklige data (oversettelsesordbok, regler) i et veldefinert format (XML). 

Apertium fungerer nå for de romanske språka i Spania, kastillansk, katalansk og galisisk, og for engelsk, portugisisk, fransk, oksitansk og rumensk.

Maskinoversettelsen i Apertium er basert på overfladisk overføring av grammatisk struktur, og bruker endelige tilstandsautomater for alle leksikalske transformasjoner og ordklassetagging, og en skjult Markov-modell for disambiguering. En del av språkpara i Apertium benytter i tillegg føringsgrammatikk for regelbasert ordklassedisambiguering og leksikalsk seleksjon (dvs enkel betydningsdisambiguering hvor det eneste formålet er å bedre oversettelsen).

Maskinoversettelse mellom nynorsk og bokmål 
Innenfor Apertium-ramma er det satt i gang arbeid med maskinoversettelse mellom nynorsk og bokmål, apertium-nn-nb. Versjon 0.6.5 kan testes på hjemmesiden deres.

Språkoversettingspar

Liste over noen av språkene som lar seg oversette med Apertium (oppdatert liste på http://wiki.apertium.org/wiki/Main_Page ).

Fotnoter

Litteratur 
 Corbí-Bellot, M. et al. (2005): «An open-source shallow-transfer machine translation engine for the romance languages of Spain» i Proceedings of the European Association for Machine Translation, 10th Annual Conference, Budapest 2005, ss. 79-86
 Armentano-Oller, C. et al. (2006): «Open-source Portuguese-Spanish machine translation» i Lecture Notes in Computer Science 3960 [Computational Processing of the Portuguese Language, Proceedings of the 7th International Workshop on Computational Processing of Written and Spoken Portuguese, PROPOR 2006], ss. 50-59.

Eksterne lenker
 
 nordsamisk→bokmål (nyeste "SVN"-utgave) utviklet i samarbeid med Sámi Giellatekno
 Testversjoner av andre samiske/norske/finske språkpar utviklet i samarbeid med Sámi Giellatekno
 Apertium intern-Wiki
 Norske språkpar i Apertium (utviklingsinformasjon)

Programvare
Oversettelse
Artritt

Artritt (fra gresk «arthros» ledd og «ittis» betennelse) er betennelse i ledd. Det kan være en rekke årsaker til betennelse i ledd. De vanligste årsakene er autoimmune sykdommer.

Man skiller gjerne mellom monoartritt – betennelse i ett ledd, og polyartritt – betennelse i flere ledd. 

Sykdommer som gir artritt:
 Reumatoid artritt (leddgikt)
 Psoriasis artritt
 Urinsyregikt
 Systemisk lupus erythematosus (SLE)

Eksterne lenker 
"Artritt"; Bindevevssykdommer.no

Revmatologi
Sykdommer_i_muskel-skjelettsystemet_og_bindevev
Tertiærnæring

Tertiærnæring, eller servicenæring, er næringsliv hvor produktet er en tjeneste, typisk formidling av produkter fra primær- og sekundærnæringer. Et eksempel på dette er transportindustrien, hvor tjenesten – det vil si produktet – er å frakte noe fra et sted til et annet. Til tertiærnæringene regnes: varehandel, hotell- og restaurantnæringen, transport, lagring, informasjons- og kommunikasjonsnæringen (IKT), finansnæringen, privat og offentlig tjenesteyting. 

I motsetning til sekundærnæringene er det altså her ikke snakk om produsering av varer, men tjenester. Tertiærnæringene står i dag for den største andelen av sysselsettingen i de avanserte økonomier. Forenklet kan man si at primærnæringene henter ut råvarer, som sekundærnæringene prosesserer og behandler, mens tertiærnæringene leverer tjenester både til disse produsentene og til forbrukerne av varene. 

Begrepet «kvartærnæringer» har vært foreslått som klassifikasjon for næringer som formidler kunnskap og informasjon, men har ikke fått gjennomslag i dagligtale eller i næringsgrupperingen som brukes av Statistisk sentralbyrå.

Se også
Primærnæring
Sekundærnæring
Næringsliv

Næringsliv
In Salah

In Salah (arabisk: عين صالح‎) en oaseby sentralt i Algerie. Befolkningstallet er 43 680. I området rundt byen finner man landets største olje- og gassproduksjon. Byen ligger i hjertet av Sahara i det nordlige Afrika. Det finnes flere varianter av navnet, slik som Aïn Salah; I-n-Salah; 'Ayn Şalih. Her ligger blant annet In Salah lufthavn.

Byer i Algerie
Oaser